****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 59**

**На 9 февруари 2017 г. се проведе заседание на Общинска избирателна комисия Ямбол при следния**

**Д н е в е н р е д:**

1. Разглеждане на писмо вх.№286/06.02.2017г. в ОИК Ямбол

*докладчик: Екатерина Янева*

**ПРИСЪСТВАХА**: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Весела Караманова, Младенка Делибалтова и Мирослава Янева.

**ОТСЪСТВАХА**: Мехмед Мехмедов и Недялко Савов.

Заседанието бе открито в 14.30ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 9 членове на комисията, имаме кворум за провеждане на днешното заседание.

Предлагам колегата Кирилова за преброител при поименното отчитане на гласуването, а за изготвяне на протокола- колегата Димитров. Който е съгласен с така направеното предложение, моля да гласува.

Гласували **За** – 9 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Весела Караманова, Младенка Делибалтова и Мирослава Янева.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на заседанието е получено писмо от Окръжен съд гр.Бургас и искане за предоставяне на заверено копие на регистрираната от ПП Атака кандидатска листа за общински съветници при проведените на 25 октомври 2015г. избори за кмет на община и общински съветници в Община Ямбол. Знаете, че при отправено искане от съд, органите на дознанието или други държавни или общински органи сме длъжни да предоставим исканите документи и/или информация. В случая, съгласно посоченото в писмото се иска от нас или поне аз така го разбирам да представим заверено копие на Решението, с което е регистрирана кандидатската листа за общински съветници на ПП Атака от ОИК при произведените на 25 октомври 2017г. Мисля за удачно към Решението да представим и заверено копие на Предложението за регистриране на кандидатска листа на ПП Атака за общински съветници.

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте Събев.

**ДИМИТЪР СЪБЕВ:** Аз съм на същото мнение като вас г-жо Председател. Напомням само, че трябва да проверим в архива, където се съхраняват документите дали след първото направено предложение за регистрация не е последвало и второ за допълване евентуално на пълния брой кандидати, които може да предложи една партия или коалиция.

**ПРЕДСЕДАТЕЛЯТ ЕКАТЕРИНА ЯНЕВА**: Разбира се, че ще прегледаме щателно документите по конкретното искане и тогава ще ги приготвим за изпращане до съда.Някой друг иска ли да вземе думата?

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте Гърдева.

**МАРИАНА ГЪРДЕВА:** Напълно съм съгласна с вас госпожо Председател и изказаното от колегата Събев мнение. Така посоченото в писмото цитирам: „заверено копие от регистрираната от ПП Атака листа за общински съветници“ според мен означава по-скоро самото Предложение направено от партията за регистриране на кандидатската листа, но тъй като се упоменава термина регистрирана следва да представим решението си за регистрацията, тъй като ние сме органът, който регистрира. Така, че мисля за правилно да бъдат представени заверени копия и на двата упоменати документа. Благодаря.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, някой друг да иска да вземе думата?

**СВЕТЛА КИРИЛОВА:** Аз също споделям изказаните дотук мнения и считам за правилно да се представят в съда упоменатите документи.

**ПРЕДСЕДАТЕЛЯТ ЕКАТЕРИНА ЯНЕВА**: Някой друг? Не виждам някой да е заявил думата. Добре колеги. Тогава да излъчим трима членове от комисията представители от различни партии, които следва на 10 февруари 2017г. да отворят архива, където се съхраняват документите /Решенията на ОИК и Предложенията на отделните партии и коалиции за регистрация на кандидатски листи за ОС/, направят справка за относимостта им по случая, /т.е. всички касаещи се/ и им направят копие, което да заверим и изпратим до съда. Изпращането ще стане по пощата с придружително писмо с обратна разписка. Това трябва да стане още утре, тъй като в писмото е посочена дата на съдебното заседание, във връзка с което се изискват документите.

**МАРИАНА ГЪРДЕВА:** Предлагам тримата членове да са Драгомир Димитров, Мариана Гърдева и Младенка Делибалтова.

**ПРЕДСЕДАТЕЛЯТ ЕКАТЕРИНА ЯНЕВА**: Други предложения има ли? Не виждам такива, поради и което който е съгласен с направеното от колегата предложение моля да гласува.

**СВЕТЛА КИРИЛОВА:** В зала 9 членове. Гласували **За – 9** Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Весела Караманова, Младенка Делибалтова и Мирослава Янева. **окументите.а стане още утре, тъй като в писмото е посочена дата на съдебното заседание, за което се изисква10 февруари 2017г**

 **ПРЕДСЕДАТЕЛЯТ ЕКАТЕРИНА ЯНЕВА:** Колеги, утре сутринта 9.00 часа ви чакам за да може навреме да бъдат проверени документите. Докато отваряте и проверявате документите аз ще подготвя писмото до съда. Напомням писмото трябва да потегли още утре за съда в Бургас.

Благодаря Ви колеги, че се отзовахте и присъствахте на днешното заседание.

Закривам днешното заседание.

ПРЕДСЕДАТЕЛ:

 Екатерина Янева

ЗАМЕСТНИК ПРЕДСЕДАТЕЛ:

 Мариана Гърдева